Missatge: Reagrupament es constituirà en un congrés al setembreCarretero crea una direcció provisional per repartir àrees de treball. Serà una associació cultural fins a l'assembleaSandra Arenas Barcelona Ult. Act. 19/06/200908:21 Reagrupament, l'organització que lidera l'exmilitant d'Esquerra Joan Carretero, que té intenció de concórrer a les pròximes eleccions, té previst celebrar el congrés per constituir-se a finals de setembre. Fins aleshores mantindrà la fórmula d'associació cultural i no es descarta que durant el curs que ve es constitueixi com a partit. A l'assemblea, oberta a tots els militants, Reagrupament nomenarà una direcció, però mentrestant ha creat un comitè d'acció política per repartir les àrees de treball. A més de Carretero, formen part de la direcció provisional Emili Valdero, Rut Carandell, Francesc Abad, Albert Pereira, Jaume Fernàndez, Oriol Sallas i Jordi Comas, entre d'altres. La majoria han estat militants d'ERC i alguns encara no s'han donat de baixa. Segons fonts de l'organització, els associats ronden la xifra de 2.000, i un 70% no militen en cap partit.Assemblearisme Carretero, que fa un parell o tres d'actes setmanals per donar a conèixer el seu projecte al país -ahir era a Girona-, centra el seu programa en dos eixos essencials, que ja va explicar en una entrevista a l'AVUI el mes passat: la proclamació unilateral de la independència per part del Parlament i la regeneració de la política i els valors republicans. L'objectiu de l'entorn de l'exconseller de Governació és ara l'expansió, d'aquí que es primi la constitució d'assemblees territorials. A nivell intern, es treballa ja en l'elaboració dels estatuts i el programa, que es vol tenir acabat la primavera de l'any que ve. L'organització funcionarà de manera assembleària i busca potenciar l'ús d'internet com a eina de transmissió del missatge.
Emocions: no emotion

Resposta: Esperem que RCAT compti, tal com s'està dient per aquí, amb la valuosa gent de Catalunya Acció entre les seves files. Molta sort a RCAT, única esperança dels independentistes.
Emocions: anticipation